પહેલાં કુરતીમાં સ્ટ્રેટ કટની કુરતીઓ જ આવતી. એ પછી કુરતીમાં અનારકલીની ફૅશન આવી જે હજી પણ છે. એ સિવાય કુરતીમાં હવે ઘણી વરાઇટીઓ જોવા મળી રહી છે જે ટીનેજરથી લઈને મોટી ઉંમરની મહિલાઓના વૉર્ડર્‍રોબમાં ખાસ સ્થાન ધરાવે છે. ફૅશન-ડિઝાઇનર શ્રુતિ સંચેતી કહે છે, ‘હવે લોકોને ટિપિકલ ઇન્ડિયન વેઅર પહેરવાં ગમતાં નથી. બીજું, હવે પ્રસંગો ઊજવવામાં પણ ઘણો બદલાવ આવ્યો છે. એટલે એના પ્રમાણે હવે ફૅશનમાં પણ ઘણા બદલાવ આવવા લાગ્યા છે. હવે કુરતીઓ ટૂ-ઇન-વન આવવા લાગી છે જે તમને વેસ્ટર્ન લુક પણ આપે છે અને સાથે ભારતીય સંસ્કૃતિને પણ ઉજાગર કરે છે. કુરતીમાં સી-કટ કુરતી, જૅકેટ સ્ટાઇલ કુરતી, એસિમેટ્રિક કુરતી, ધોતી સ્ટાઇલ કુરતી અત્યારે બહુ ઇન છે. આ સિવાય ટેલ-કટ કુરતી, હાઈ-લો કુરતી, ટ્યુલિપ કુરતી, ઓવરલે કુરતી, સિલ્ટ કુરતી તમને ફ્યુઝન લુક આપે છે.’